text: Barnamentanarheiðursløn Tórshavnar býráðs varð latin Jákupi Veyhe fyri hansara sjáldsama góðu søgur um “Tey í Mórugøtu”. Við sínum eyðkenda humori hevur Jákup Veyhe mangan myrkan morgun fingið mangt smílibandið fram afturvið fyrsta kaffikoppinum og fyrireiking av matpakkum. Søgurnar um Kenneth, Katju og hini í Mórugøtu hava tann sjáldsama eginleikan at seta samtíðarrealistiskar støður í spæl á ein humoristiskan hátt. Søgur, sum annars høvdu verið daprar og syrgiligar og neyvan høvdu fingið smílið fram. Ein øðrvísi háttur at seta eym evni í spæl.
text: #000002
text: Heiðurslønin fyri fagrar bókmentir varð latin Carl Jóhan Jensen fyri tríverkið Sær – ein fuglabók av gloymsku, Terningar – søgur av tilvild og Vatn er ein vátur logi. Hetta var fjórðu ferð, at Carl Jóhan varð heiðraður við M. A. Jacobsens heiðurslønini. Í bókunum spælir høvundurin sær við frásagnarkynstrið, har hann letur høvuðspersónarar vera tigandi, hugsandi, gloymandi, talandi ella talandi fyri tigandi áhoyrara. Soleiðis setur hann eitt nú torføra evnið demens í spæl í sínum skaldskapi.
text: #000003